b'\n_START_ARTICLE_\nMalamut\n_START_SECTION_\nKratka zgodovina\n_START_PARAGRAPH_\nAlja\xc5\xa1kega malamuta je vzredilo ljudstvo Mahlemiut. Ti so bili vi\xc5\xa1je postave, mehkej\xc5\xa1ih obrazov in s svojimi psi so delali lep\xc5\xa1e kot ostala ljudstva. Njihovi psi so bili ve\xc4\x8dji in mo\xc4\x8dnej\xc5\xa1i od nordijskih psov in zelo podobni polarnim volkovom. V \xc4\x8dasu zlate mrzlice je postal alja\xc5\xa1ki malamut najbolj cenjeni vle\xc4\x8dni pes. Takrat so ga tudi za\xc4\x8deli pariti in zato lahko vidimo veliko razli\xc4\x8dnih malamutov. Razlog, da imamo danes toliko razli\xc4\x8dnih tipov te pasme je v tem, da prvotno ni nih\xc4\x8de vedel kak\xc5\xa1en je bil ta pes in je bila vzreja psov druga\xc4\x8dna pri posameznih ljudstvih._NEWLINE_Kasneje \xe2\x80\x93 po letu 1888 \xe2\x80\x93 so malamute pse uporabili pri osvajanju severnega te\xc4\x8daja (Frederik Cook in Robert Elwin Peary) in ju\xc5\xbenega te\xc4\x8daja (Roald Amundsen).\n_START_SECTION_\nKarakter\n_START_PARAGRAPH_\nMalamuti niso prav dobri \xc4\x8duvaji, tujce lahko od\xc5\xbeene le njegova podobobnost volku. Ti psi niso nikoli razvili \xc4\x8duta za teritorialnost, saj jih je vzrejalo nomadsko ljudstvo. Malamuti so bili vajeni \xc5\xbeiveti v ve\xc4\x8dji skupini, zato si v\xc4\x8dasih posku\xc5\xa1a podrejati svoje lastnike. V\xc4\x8dasih da videz lenosti, vendar si le privo\xc5\xa1\xc4\x8di vsak po\xc4\x8ditek za nabiranje mo\xc4\x8di, saj je na severu racionalno tro\xc5\xa1il svojo energijo. Malamut je zelo inteligentne in takoj bo vedel, kaj se od njega pri\xc4\x8dakuje. Je resen pes, ki pa se v\xc4\x8dasih obna\xc5\xa1a kot klovn, kadar je nekaj narobe naredil ali ne \xc5\xbeeli ubogati._NEWLINE_Na sprehodih teka dale\xc4\x8d naokoli. Ko malamut dose\xc5\xbee svojo zrelost postane zelo resen pes, ki zelo veliko spi, vendar to ne pomeni da je len saj je na severu, kjer je mraz, racionalno tro\xc5\xa1il z energijo in vsak po\xc4\x8ditek izkoristil za nabiranje novih mo\xc4\x8di.\n_START_SECTION_\nSplo\xc5\xa1ni izgled\n_START_PARAGRAPH_\nMalamut stoji dobro na \xc5\xa1apah in ta dr\xc5\xbea daje videz velike aktivnosti in ponosne dr\xc5\xbee, z zravnano/pokon\xc4\x8dno glavo in budnimi o\xc4\x8dmi, ki ka\xc5\xbeejo interes in vedo\xc5\xbeeljnost. Glava je \xc5\xa1iroka. U\xc5\xa1esa so trikotna in stojijo pokonci, ko je na pre\xc5\xbei. Gobec je velik, le rahlo pojemanje \xc5\xa1irine od korena do nosa._NEWLINE_Malamuti so razli\xc4\x8dnih barv. Obrazne oznake so zna\xc4\x8dilne poteze. Vsebujejo\xc2\xa0\xc2\xbb\xc4\x8depico/kapo\xc2\xab\xc2\xa0\xc4\x8dez glavo, obraz je ali povsem bel ali ozna\xc4\x8den s progo ali masko. Rep je dobro prekrit s ko\xc5\xbeuhom, podalj\xc5\xa1an preko hrbta in ima videz valovitega perja.'